เป็นร้านใกล้ที่ทำงานอีกร้านหนึ่งที่ฝากทีองอยู่บ่อยๆ ร้านกว้างขวางสะอาดสะอ้าน มีบริการที่จอดรถด้วย สะดวกดีครับ อาหารเป็นแบบอาหารจานเดียวที่มีให้เลือกมากมาย ตั้งแต่ก๋วยเตี๋ยวปลา ลูกชิ้น เกี๊ยว อยากทานข้าวก็มี ข้าวหมูแดง หมูกรอบ เป็ดย่าง ข้าวหน้าไก่ ให้เลือกทาน

วันที่แวะไปทานเลือกสั่ง ข้าวหน้าไก่ และบะหมี่สาหร่ายทรงเครื่อง ข้าวหน้าไก่ร้านนี้เป็นหนึ่งในไม่กี่ร้านที่ผมชอบ รสชาดกำลังดี มีกลิ่นหอมเฉพาะตัวไม่เหมือนใคร ทานกับพริกซอยที่เคียงมาด้วย สุดยอดเลยครับ ส่วนบะหมี่สาหร่ายทรงเครื่องเป็นแบบแห้ง แต่ราดน้ำปรุงขลุกขลิกของทางร้านมีลูกชิ้นกุ้งลูกโตๆใส่มาด้วย ขอบอกว่าไม่ต้องปรุงเครื่องใดๆแล้วครับ อร่อยมาก

ไว้กลับมาอีกครับ